Helende krag van musiek | MaanKind
Helende krag van musiek
Llewellyn Adonis, Stefné van Dyk
Gisteraand het ek dit regtig ervaar. Het jy al ooit in 'n saal gesit, en die musiek deur jou voel vibreer? Natuurlik ja, dit gebeur mos met die meeste van ons. Maar gisteraand het ek iets magies ervaar, met 'n klomp kinders se musiek. Stefné van Dyk het 'n Handevatkonsert gehou, sy is baie aktief in die gemeenskap na haar aftrede as musiekdosent by Stellenbosch Universiteit.
Ek was nie lekker gister nie, was siek en het eintlik met groot wilskrag die konsert bygewoon, omdat ek gedink het die energie van die musiek sal my goed doen. Op 'n stadium het ek die vibrasie met my vingers op die program gevoel, en myself net oopgemaak daarvoor. Ek het letterlik gevoel hoe dit in my lyf intrek, en gevra dat dit my energieveld sal skoonmaak en energie gee. Aura cleansing. Ek kan nie oorvertel watse verskil dit aan my gemaak het nie! Toe ons terugstap na die konsert (dis net 4 huise ver!) het ek soos 'n nuwe mens gevoel!
Baie dankie vir Stefné van Dyk en haar ongelooflike energie. Sy het 'n klomp kinders (met talent wat wissel van gewoon talentvol tot geniaal) geneem en magic gemaak. Marimba magic en nog baie ander soorte magic. Kontrabas, 'n silwerfluit, viole, kitaar en so 'n snaakse instrument waarvan ek die naam nie ken nie.
Hier is net 'n paar foto's, weliswaar swak kwaliteit, maar ek hoop jy kry die idee.
Hierdie onderste seun regs se musiek het my hart gesteel. Onthou sy naam, Llewellyn Adonis, multi-instrumentalist, julle gaan nog baie van hom hoor.
5 thoughts on "Helende krag van musiek"
28 November, 2013 om 2:56 nm
Musiek is soms al wat my aan die lewe laat glo. Regtig waar ook.
26 November, 2013 om 5:38 nm
Ek wil jou eers iets vertel van Stefné. Een jaar het sy sang beoordeel by die Eisteddfod op Hermanus.
'n Jong dogter moet sing. Sy begin pragtig, toe maak haar begeleier 'n fout. Net daar verloor die dogter dit. Stefné, wat eintlik apaties moet bly, besef dadelik wat gebeur. Net daar sit sy haar pen neer, kyk die dogter in haar oë, en begin met haar lyf en gesig reageer op wat die kind sing. Dis amper of sy die kind "uittrek" uit die gat waarin sy geval het. Dit was ONGELOOFLIK. Ek huil nou nog as ek dit vir iemand vertel. Daar die kind het as 'n sukses van die verhoog af geloop, in plaas van met hangskouers.
Alle eer aan Stefné.
26 November, 2013 om 5:43 nm
26 November, 2013 om 5:35 nm
Werk Stepné van Dyk nou op Kleinmond? Sy was altyd baie aktief op Caledon.
26 November, 2013 om 5:37 nm
Ja, ek DINK hulle bly nou in Bettiesbaai. Ek onthou konserte waar sy van Caledon se mense saamgebring het.